和薛伸國博漾陂
作者：張載
朝代：宋

paragraphs: 幾年煙浪掩遺蹤，今意扶持古意同。
簪笏每遊高聖世，蓴鱸聊爲快秋風。
輕陰島嶼莓苔濕，夜雨蛟龍窟穴空。
南浦雲峰晴不亂，北窗溪木暗難通。
春濃岸酰成行碧，日暖汀花取次紅。
歲月可悲唐廢苑，山河終近漢離宮。
歸禽影轉沙堤曲，處土居鄰竹塢東。
星斗已知天象富，菱蒲堪喜地毛豐。
持竿幸有魚充鼎，混浴須嗟鶴在籠。
吏隱苟能遊物外，江鄉何必羨吳中。